Urmet Kook
Urmet Kook (sündinud 6. augustil 1976) on eesti ajakirjanik. Ta on lõpetanud 1994. aastal Lihula Gümnaasiumi ja 2000. aastal Tartu Ülikooli ajakirjanduse eriala. Töötas Eesti Päevalehe peatoimetaja asetäitja ja arvamustoimetuse juhatajana. 1. oktoobril 2007 asus ta tööle Eesti Rahvusringhäälingu uudistejuhina. Alates 1. oktoobrist 2017 töötab ta Eesti Rahvusringhäälingu veebiuudiste ja portaalide juhina. Novembris 2015 valiti ta esimese Balti riigi esindajana Euroopa Ringhäälingute Liidu uudistekomitee (EBU News Committee) liikmeks kaheks aastaks. Novembris 2017 valiti ta tagasi uudistekomitee liikmeks ning ta oli üks EBU uudisvahetuse uute reeglite väljatöötajatest. Juulist 2018 kuulub ta Pressinõukogusse.